УСТАВ

НА НАРОДНО ЧИТАЛИЩЕ „Н.Й.ВАПЦАРОВ 1919“ с.Игнатица

ПРИЕТ

СЪГЛАСНО ЗАКОНА ЗА НАРОДНИТЕ ЧИТАЛИЩА ОТ 18.10.1996Г.

НА УЧРЕДИТЕЛНО СЪБРАНИЕ ПРООВЕДЕНО НА 24.01.1997Г. с.Игнатица

РАЗДЕЛ I

ОБЩИ ПОЛОЖЕНИЯ

Чл.1. Народно Читалище „Н.Й.Вапцаров 1919“ е самоуправляващо се културно-просветно

сдружение на населението от с.Игнатица, продължител и правоприемник на дейността,

движимите и недвижимите имоти на едноименното читалище създадено през 1919г.

Чл.2 В дейността на читалището могат да участват всички физически лица без оглед на

ограничение на възраст и пол, политически и религиозни възгледи и етническо самосъзнание.

Чл.3. Читалището може да се сдружава за защита на интересите си и провеждане на

съвместни дейности и инициативи по решение на Общото събрание, с други читалища и

други културно-просветни организации в страната и чужбина.

Чл.4. Читалище “Н.Й.Вапцаров 1919“ е юридическо лице с нестопанска цел

РАЗДЕЛ II

ЦЕЛ И ПРЕДМЕТ НА ДЕЙНОСТ

Чл.5. Целта на читалището е да задоволява потребностите на населението от селото

свързани с:

1.Развитие и обогатяване на културния живот.

2.Запазване на обичаите и традициите на българския народ.

3.Разширяване на знанията на гражданите и приобщаването им към ценностите и постиженията на науката, изкуството и културата.

4.Възпитаване и утвърждаване на националното самосъзнание.

Чл.6. За постигане на своите цели, читалището да развива следните основни дейности:

1.Поддържа библиотека, читалня, фото-фоно и филмовидеотеки.

2.Развива и подпомага любителското художествено творчество.

3.Организира школи, кръжоци, курсове, клубове, кино и видео, празненства, концерти и

чествания.

4.Събиране и разпространяване на знанията за родния край.

5.Създаване и съхраняване на музейни сбирки.

6.Предоставяне на компютърни и интернет услуги.

Чл.7.Читалището не развива следните дейности:

политическа, религиозно-сектантска, противоречащите на добрите нрави и национално самосъзнание и традиции.

РАЗДЕЛ III

УЧРЕДЯВАНЕ И ОРГАНИ НА УПРАВЛЕНИЕ.

Чл.8./1/ Учредяването на читалището се извършва на събрание на най-малко 50 дееспособни физически лица от с. Игнатица.

/2/ Учредителното събрание приема устава на читалището и избира предвидените

в него органи на управление.

Чл.9. /1/ Прекратяването на читалището става с решение на Общото събрание, за което гласуват 2/3 от членовете на читалището имащи право на глас.

/2/ Прекратяването на читалището може да се извърши при ликвидация на Окръжния съд в предвидените от закона за народните читалища случай.

Чл.10/1/Членовете на читалищата са: индивидуални, колективни и почетни.

/2/ Индивидуалните членове са български граждани. Те биват действителни и спомагателни:

1.Действителните членове са дееспособни лица, навършили 18 години, които признават устава, които участват в дейността на читалището, спазват законите на Р България и добрите нрави на обществото, участват и подпомагат читалищната дейност и плащат редовно определения от устава годишен членски внос. Тези членове имат право на глас в Общото събрание.

2.Спомагателните членове са лица до 18 години, които са запознати с устава, спазват законите на Р България и добрите нрави на обществото и участват в читалищната дейност/вариант…, плащат ½ от определения от устава членски внос/.Те нямат право да избират и бъдат избирани в читалищното настоятелство, проверителната комисия и имат съвещателен глас в Общото събрание.

/3/ Колективните членове съдействат за осъществяване целите на читалището, подпомагат дейностите, поддържането и обогатяването на материалната база чрез договори за извършване на културно-просветни и други услуги от читалището, дарения, субсидии и плащания на определения от устава годишен членски внос. Колективните членове имат право на един глас в Общото събрание. Техни упълномощени представители

могат да бъдат избирани в настоятелството на читалището. Колективни членове могат да бъдат:

1.Професионални организации

2.Стопански организации

3.Търговски дружества

4.Коперации и сдружения

Чл.11 Органи на управление на читалището са Общото събрание, настоятелството и

проверителната комисия.

Чл.12./1/Върховен орган на управление на читалището е Общото събрание.

/2/Общото събрание на читалището се състои от всички членове имащи право

на глас.

Чл.13./1/Общото събрание:

1.Изменя и допълва устава.

2.Избира и освобождава членовете на настоятелството, проверителната комисия и

председателя.

3.Приема бюджета на читалището.

4.Приема вътрешните актове, необходими за организацията и дейността на читалището .

5.Изключва членовете на читалището.

6.Приема основни насоки за дейността на читалището.

7.Приема годишния отчет до 30 март на следващата година.

8.Определя размера на членския внос.

9.Отменя решения на органите на читалището.

10.Взема решения за прекратяване на читалището.

11.Взема решения за отнасяне до съда на незаконосъобразни действия на ръководството

или отделни читалищни членове.

/2/Решенията на Общото събрание са задължителни за другите органи на читалището.

Чл.14./1/Редовно общо събрание на читалището се свиква от настоятелството най-малко веднъж годишно. Извънредно общо събрание може да бъде свикано по решение на настоятелството, по искане на проверителната комисия или на 1/3 от членовете на читалището.

/2/Поканата за събранието трябва да съдържа дневния ред, дата, часа и мястото на провеждането му и кой го свиква. Тя трябва да бъде получена не по-късно от седем дни

Преди датата на провеждането. В същия срок на общодостъпни места трябва да бъде обявено и съобщено за събранието.

/3/Общото събрание е законно ако присъстват най-малко половината от имащите право на глас членове на читалището. При липса на кворум събранието се отлага 1 час,

тогава събранието е законно, ако на него присъстват 1/3 от членовете при редовно общо

събрание и не по-малко от ½ +1 от членовете при извънредно общо събрание.

/4/Решенията се вземат с мнозинство не повече от половината присъстващи членове.

Чл.15./1/Ръководен орган на управление на читалището е настоятелството, което се състои минимум от трима членове, избрани с тайно или явно гласуване за срок от 3 години.

Същите да нямат роднински връзки по права и съребрена линия до четвърта степен.

Членовете на настоятелството без председателя работят на обществени начала.

/2/Настоятелството:

1.Свиква общо събрание.

2.Осигурява изпълнението на решенията на общото събрание.

3.Подготвя и предлага на общото събрание проект за бюджета на читалището и утвърждава щата му.

4.Подготвя и изнася в общото събрание отчет за дейността на читалището.

5.Назначава секретаря на читалището и утвърждава длъжностната характеристика.

6.Работи по приети правила, в които се определят отговорностите между членовете,

Периодичността и реда за свикване на заседанията, вида и характера на разглежданите документи.

3.Настоятелството взема решения с мнозинство на половината от членовете си.

Чл.16./1/Председателя на читалището е член на настоятелството и се избира с тайно или явно гласуване от общото събрание.

/2/Председателя:

1.Организира дейността на читалището съобразно законите, устава и решенията на общото събрание.

2.Педставлява читалището.

3.Свиква и ръководи заседанията на настоятелството и председателства на общото събрание.

4.Отчита дейността си пред настоятелството.

5.Сключва и прекратява трудовите договори със служителите съобразно бюджета

на читалището и въз основа решенията на настоятелството.

6.Да представя на кмета на общината предложения за своята дейност за следващата година.

Чл.16а/1/Секретаря на читалището:

1.Организира изпълнението на решенията на настоятелството, включително решенията за

изпълнението на бюджета.

2.Организира текущата основна и допълнителна дейност.

3.Отговаря за работата на щатния хонорувания персонал.

4.Представлява читалището заедно и поотделно с председателя.

/2/Секретаря не може да е в роднински връзки с членове на настоятелството и проверителната комисия по права и съребрена линия, съпрузи, братя, сестри и роднини по

сватовство от първа степен.

Чл.17./1/Проверителната комисия се състои от трима членове избрани за срок от три години.

/2/Членовете на проверителната комисия не могат да бъдат лица, които са в трудово-правни отношения с читалището или роднини на членове на настоятелството,

На председателя или секретаря по права линия, съпрузи, братя, сестри и роднини по сватовство по първа степен.

/3/Проверителната комисия осъществява контрол върху дейността на настоятелството, председателя и секретаря на читалището по спазването на законите, устава и решенията на общото събрание.

/4/При констатирани нарушения проверителната комисия уведомява общото събрание, а при данни за извършени престъпления и органите на прокуратурата.

Чл.18 Не могат да бъдат избрани за членове на настоятелството и на проверителната

Комисия и за секретари лица, които са осъждани на лишаване от свобода за умишлени престъпления от общ характер.

Чл.18а Членовете на настоятелството, включително председателя и секретаря подават декларации за конфликт на интереси при условията и по реда на закона за предотвратяване и разкриване на конфликт на интереси.

РАЗДЕЛ IV

ИМУЩЕСТВО И ФИНАНСОВА ДЕЙНОСТ

Чл.19. Имуществото на читалището се състои от право на собственост върху предоставеното му от закона за народните читалища недвижими имоти, собствено придобити такива, движимо имущество и парични средства, придобивани по ред, разрешени от закона и определени от този устав.

Чл.20./1/Читалището набира финанси и средства от:

1.Членски внос.

2.Субсидии от държавния и обществен бюджет.

3.Културно-просветна и информационна дейност.

4.Наеми от собствено и предоставено движимо и недвижимо имущество.

5.Дарения и завещания.

6.Субсидии от фонд “Читалища и читалищно дело“.

Други приходи.

Чл.21./1/ Читалището не може да отчуждава недвижими вещи и учредява ипотеки върху тях.

/2/Читалището не може да предоставя имущество и да организира хазартни игри и нощни заведения.

/3/Движимите вещи могат да бъдат отчуждавани, залагани, бракувани или заменени с по-доброкачествени само по решение на настоятелството.

РАЗДЕЛ V

ЧЛЕНСКИ ВНОС

Чл.22. Желанието за членство в читалището се удостоверява с писмена молба-образец до председателя на читалището.

1.За редовен член на читалището се счита всеки, който плаща редовно членския си внос и има право да избира и бъдат избрани за изпълнителен орган на читалището.

2.За отпаднал член се счита всеки, който не е платил членския си внос за календарната година.

3.Прекратяване на членството става чрез писмена молба до председателя на читалището и изключване от общото събрание за грубо нарушаване на устава, законните и добрите нрави на обществото по писмено предложение на настоятелството.

4.На годишното събрание се гласува списъка на изключените членове, поради отпадането им.

РАЗДЕЛ VI

ЗАКЛЮЧИТЕЛНИ РАЗПОРЕДБИ

1.Седалището на народно читалище „Н.Й.Вапцаров 1919“е с. Игнатица, обл. Враца

2.Този устав влиза в сила от датата на регистрация на читалището в Окръжния съд за допълнение и изменение по новия ЗНЧ-Д.В.бр.42 от 05.06.2009година.

3.Този устав отменя до сега прилагания устав на читалището. Новите членове и документи на читалището се приемат при условията на този устав.

4.Читалището притежава име, печат, щемпел и знак утвърдени от общото събрание.

5.Празник на читалището и селото е на 02.05/втори май/.

Н.Ч.“Н.Й.ВАПЦАРОВ 1919“

с. Игнатица

Дата 08.05.2010г. Председател:

с. Игнатица /Станимир П. Стоянов/